## El Centre de Tecnificació del Circuit Ricardo Tormo convoca les beques per al pròxim curs

*** S’oferixen huit beques per als pilots d’automobilisme amb millor palmarés
* Hi ha dos opcions, beques exclusivament esportives i beques que també inclouen la formació acadèmica dels pilots**

El Centre de Tecnificació del Circuit Ricardo Tormo (CETDM) ha convocat les beques per a participar en els dos pròxims cursos, de 2025 a 2027, en els seus programes de formació per a jóvens pilots d’automobilisme de velocitat.

El CETDM oferix no solament beques academicoesportives per a ajudar els pilots a compaginar la seua formació esportiva amb la seua formació acadèmica, a més, es posa damunt  la taula un programa de tecnificació exclusivament esportiu en règim extern per a majors de 18 anys.

Els requisits per a accedir als programes de tecnificació estan expressats en la [convocatòria de les beques](https://binn.wpenginepowered.com/wp-content/uploads/2021/01/BASES-CONVOCATORIA-DE-BECAS-DEPORTIVAS-Y-ACADE%CC%81MICO-DEPORTIVAS-DE-AUTOMOVILISMO-DE-VELOCIDAD-2021-2022-V3-1.pdf), destinades a pilots amb llicència federativa en vigor i avalats pel seu palmarés i el seu projecte esportiu 2025. Els interessats han de presentar les sol·licituds abans del 31 de maig.

En total s’oferixen huit places destinades a tecnificar els millors pilots nacionals, respectant el 50 % de les beques als pilots de la Comunitat Valenciana. Totes les beques tenen una duració de dos anys.

Entre els sol·licitants, que hauran d’enviar les seues propostes al CETDM o a la Reial Federació Espanyola d’Automobilisme, es farà una preselecció dels millors pilots, que hauran de passar per unes proves físiques i unes proves de kàrting en les instal·lacions del Circuit Ricardo Tormo abans de ser admesos en els programes de tecnificació del CETDM.

Estes proves seran avaluades per un comité del Centre de Tecnificació Esportiva del Circuit Ricardo Tormo format pel director del CETDM, el president de la [Reial Federació Espanyola d’Automobilisme](https://www.rfeda.es/), el president de la [Federació d’Automobilisme de la Comunitat Valenciana](https://fedacv.com/) i el director tècnic del CETDM.

El CETDM és l’únic centre de tecnificació especialitzat en esports del motor a Espanya i té l’aval del Consell Superior d’Esports i de la Reial Federació Espanyola d’Automobilisme.

Fecha: 14/04/2025